**Referat fra mødet i
Demokrati- og Borgerudvalget**

(Indeholder åbne dagsordenspunkter)

|  |  |
| --- | --- |
| **Mødedato:** | Mandag den 6. februar 2017 |
| **Mødested:** | Meldahls Rådhus – Herredets Tingstue |
| **Mødetidspunkt:** | Kl. 17:00 - 20:00 |
| **Medlemmer:** | Formand: Christian Jørgensen (V) Næstformand: Kurt Halling (O) Jette Irene Kjær (C) Marianne Thomsen (F) Steen Wrist Ørts (A)  |

Indholdsfortegnelse

1 Godkendelse af dagsorden 3

2 Lukket - Fredericia Kommunes Borgerpanel 4

3 Lukket - Dialogtouren 5

4 Evaluering af byrådets træffetid 6

5 Udvikling af Rådhuspladsen og forhallen 8

6 Unge og fritidsmuligheder 9

7 Prækvalifikation til ny helhedsplan for Sønder- og Korskærparken i perioden 2018-22 10

8 Eventuelt 12

# 1 Godkendelse af dagsorden

|  |  |  |
| --- | --- | --- |
|  | Sagsnr.: | Sagen afgøres i: Demokrati- og Borgerudvalget |

Indstillinger:

Politik og Kommunikation indstiller, at dagsordenen godkendes.

Bilag:

Beslutning i Demokrati- og Borgerudvalget den 06-02-2017:

Godkendt.

# 2 Lukket - Fredericia Kommunes Borgerpanel

|  |  |  |
| --- | --- | --- |
|  | Sagsnr.:16/7972 | Sagen afgøres i: Demokrati- og Borgerudvalget |

# 3 Lukket - Dialogtouren

|  |  |  |
| --- | --- | --- |
|  | Sagsnr.:17/399 | Sagen afgøres i: Demokrati- og Borgerudvalget |

# 4 Evaluering af byrådets træffetid

|  |  |  |
| --- | --- | --- |
|  | Sagsnr.:17/401 | Sagen afgøres i: Demokrati- og Borgerudvalget |

Sagsresumé:

Demokrati- og Borgerudvalget har ønsket at evaluere Byrådets Træffetid.

**Sagsbeskrivelse:**

Tidligere havde alle borgere mulighed for at få besvaret spørgsmål mundtligt på et byrådsmøde. Det krævede, at borgerne ti dage før mødet skriftligt indsendte deres spørgsmål. Administrationen udarbejdede svar på spørgsmålene, og den relevante udvalgsformand læste svaret op.

Byrådet var ikke tilfreds med den form, da den udmøntede sig i faglige/tekniske spørgsmål og ikke fordrede dialog. Demokrati- og Borgerudvalget fik i deres kommissorium til opgave at forny ”Byrådets spørgetid”, hvilket resulterede i, at Byrådets Træffetid blev indført fra den 13. juni 2016.

Med Byrådets Træffetid er der før hvert byrådsmøde 25 minutters ”cafétid” i rådhusets forhal. Byrådets Træffetid finder sted i tidsrummet 16.30-16:55, hvorefter byrådsmødet starter kl. 17.00. Her får kommunens borgere mulighed for, i et afslappet og uformelt miljø, at komme i dialog og stille deres spørgsmål direkte til byrådspolitikerne. Byrådspolitikerne besvarer spørgsmål af politisk og samfundsmæssig karakter, og er klar på direkte dialog om kommunens fremtidige udvikling. Derudover er Chefforum til stede, og kan bistå med besvarelse af faglige spørgsmål, der har relevans for deres respektive afdelinger.

Det blev i den forbindelse med ændringen besluttet, at tiltaget evalueres primo 2017.

Økonomiske konsekvenser:

Ingen.

Vurdering:

Ingen.

Indstillinger:

Politik og Kommunikation indstiller, at Demokrati- og Borgerudvalget evaluerer Byrådets Træffetid.

Bilag:

Beslutning i Demokrati- og Borgerudvalget den 06-02-2017:

Byrådets Træffetid blev evalueret.

Byrådets Træffetid fortsætter i samme form året ud, hvorefter det nye byråd kan drøfte, om der er behov for ændringer.

Der skal i 2017 være et øget fokus på markedsføring af træffetiden, og det foreslås, at man forsøger at afvikle træffetiden på biblioteket én gang i løbet af 2017.

# 5 Udvikling af Rådhuspladsen og forhallen

|  |  |  |
| --- | --- | --- |
|  | Sagsnr.:17/400 | Sagen afgøres i: Demokrati- og Borgerudvalget |

Sagsresumé:

Demokrati- og Borgerudvalget skal drøfte proces for udviklingen af Rådhuspladsen og rådhusets forhal, som er en del af udmøntningen af budget 2017.

**Sagsbeskrivelse:**

Som en del af udmøntningen af budget 2017 har Demokrati- og Borgerudvalget fået til opgave at facilitere en proces med kommunens borgere, der giver forslag til, hvordan rådhusets forhal samt rådhusplads i endnu højere grad end i dag bliver byens rum og gøres mere borgervenlig.

Desuden skal der som en del af budget 2017 udvikles ny teknologi og online markedsføring af Fredericias mange tilbud til borgerne. Denne del vil blive behandlet på næste udvalgsmøde.

Økonomiske konsekvenser:

Ingen.

Vurdering:

Ingen.

Indstillinger:

Politik og Kommunikation indstiller, at Demokrati- og Borgerudvalget

1. drøfter sagen og beslutter den videre proces.

1. tager initiativ til et fælles udvalgsmøde med By- og Planudvalget, hvor sagen kan drøftes

Bilag:

Beslutning i Demokrati- og Borgerudvalget den 06-02-2017:

Drøftet.

Der planlægges en fælles drøftelse med By- og Planudvalget den 20/2-2017.

# 6 Unge og fritidsmuligheder

|  |  |  |
| --- | --- | --- |
|  | Sagsnr.:16/6139 | Sagen afgøres i: Demokrati- og Borgerudvalget |

Sagsresumé:

Demokrati- og Borgerudvalget skal drøfte program og temaer for det ønskede møde med beboerforeningerne, skolerne og de unge i Taulov, Skærbæk og Erritsø.

Administrationen vil herefter gå videre med at få arrangeret et møde.

Økonomiske konsekvenser:

Ingen.

Vurdering:

Ingen.

Indstillinger:

Politik og Kommunikation indstiller, at Demokrati- og Borgerudvalget drøfter program og ønsker for et møde med beboerforeningerne, skolerne og de unge i Taulov, Skærbæk og Erritsø.

Bilag:

Beslutning i Demokrati- og Borgerudvalget den 06-02-2017:

Drøftet. Forvaltningen sørger for at få arrangeret et møde, hvor formandskabet for Børne- og Skoleudvalget også får mulighed for at deltage.

# 7 Prækvalifikation til ny helhedsplan for Sønder- og Korskærparken i perioden 2018-22

|  |  |  |
| --- | --- | --- |
|  | Sagsnr.:16/7775 | Sagen afgøres i: Demokrati- og Borgerudvalget |

Sagsresumé:

Med sagen anbefales Byrådet i samarbejde med Sønderparken og Korskærparken at fremsende en ansøgning om prækvalifikation til en ny helhedsplan for perioden 2018-22. Sekretariatet for helhedsplanen har udarbejdet et forslag til ansøgning som forelægges samtlige udvalg til orientering og drøftelse. På baggrund af udvalgenes drøftelser forelægges sagen til beslutning i Økonomiudvalg og Byråd.

**Sagsbeskrivelse:**

Den nuværende helhedsplan, og samarbejdet mellem boligforeninger, borgere, virksomheder, interessentgrupper, uddannelsesinstitutioner, foreninger og flere forskellige fagafdelinger og politikere, løber i perioden 2014-17.

I den periode er det fysiske udtryk i området ændret, beboerdemokrati og beboeraktiviteter er udviklet, og der er igangsat en række initiativer inden for sundhed, beskæftigelse, børn og familie, fritid og foreninger samt skoleområdet.

Det har alt sammen været medvirkende til at udvikle områder, og har gjort Sønder og Korskær parkerne til et mere attraktivt boligområde, hvor beboersammensætningen har ændret sig blandt de 4.300 mennesker, der beboer de to boligområder. Det har derudover været medvirkende til, at Sønderparken ikke længere optræder på den såkaldte ”ghettoliste”.

Fredericia Kommune skal politisk beslutte, hvorvidt der skal indgives ansøgning om prækvalifikation til en ny helhedsplan for perioden 2018-22. Ansøgning om prækvalifikation skal indgives til marts 2017.

I det nye udbud til nye helhedsplaner er der krav om en mere professionel organisation til ledelse af helhedsplansarbejdet og temaerne er:

1. Tryghed og trivsel
2. Kriminalpræventiv indsats
3. Uddannelse og beskæftigelse
4. Forebyggelse og forældreansvar

Det vedlagte udkast til ansøgning til ny prækvalifikation, er udarbejdet af sekretariatet for helhedsplanen. Den tager afsæt i et særligt fokus på de problemstillinger, hvor områderne markant adskiller sig fra resten af Fredericia Kommune. Samtidig skal der fortsat være fokus på en forebyggende indsats, som tager afsæt i den positive udvikling, der ses, og som har vist sig henover den seneste 4-årige periode i de to boligområder.

Sagen foreligges samtlige fagudvalg, hvor der lægges op til en drøftelse af det enkelte fagområdes interesse i sagen, den konkrete ansøgning og eventuelle anbefalinger til temaer, problemstillinger og indsatser.

På baggrund af udvalgenes drøftelser tilrettes sagen og fremsendes til Økonomiudvalg og Byråd med henblik på beslutning om deltagelse i prækvalifikationen.

Økonomiske konsekvenser:

Der er på nuværende tidspunkt ingen økonomi knyttet til sagen i det den drejer sig om prækvalifikation til en endelig ansøgning i efteråret 2017. Det forventes at kommunen skal bidrage til indsatsen som i dag. Det vil sige med prioritering af resurser, som allerede er en del af de almindelige driftsbudgetter.

Vurdering:

Med udgangspunkt i hidtidige initiativer i indeværende periode, vurderer fagafdelingerne, at der er sket meget positivt i Sønder og Korskær parkerne. En ansøgningsrunde til en ny 4-årig periode er samtidig også en anledning til, at revurdere hvilke strategier og indsatser, der bør prioriteres for at imødegå målsætningerne.

Indstillinger:

Arbejdsmarked, Borgerservice og Genoptræning indstiller,

1. at udvalgene drøfter ansøgningen til prækvalifikation med særligt fokus på udvalgets ansvarsområde.

Bilag:

Åben - Vejledning-til-ansoegning-om-stoette-til-boligsociale-indsatser-2015-18-midlerne-.pdf

Åben - Ansøgning til prækvalifikation helhedsplan Fredericia.pdf

Beslutning i Demokrati- og Borgerudvalget den 06-02-2017:

Drøftet. Udvalget anbefaler godkendelse, når sagen er drøftet i de stående udvalg.

Beslutning i Social- og Omsorgsudvalget den 06-02-2017:

Drøftet.

Beslutning i Børne- og Skoleudvalget den 07-02-2017:

Børne- og Skoleudvalget anbefaler Byrådet at godkende ansøgningen til prækvalificering.

# 8 Eventuelt

|  |  |  |
| --- | --- | --- |
|  | Sagsnr.:17/510 | Sagen afgøres i: Demokrati- og Borgerudvalget |

Indstillinger:

Politik og Kommunikation indstiller, at følgende drøftes under eventuelt:

-      Forslag til aktiviteter til fremme af valgdeltagelsen til KV 2017.

-      Orientering om møde med Borgerforeningen vedr. ”Knudsens Grund”, Herslev.

-      Landsbyklynger – status.

-      Bredstrup-Pjedsted – visionsplan m.v. – status.

Bilag:

Beslutning i Demokrati- og Borgerudvalget den 06-02-2017:

Drøftet.

Forslag til aktiviteter til fremme af valgdeltagelsen til KV 2017 udskydes til næste møde.

**Underskriftsside**

Christian Jørgensen

Kurt Halling

Marianne Thomsen

Steen Wrist Ørts

Jette Irene Kjær